Source: https://www.slov-lex.sk/pravne-predpisy/SK/ZZ/1989/131/19910515.html
Timestamp: 2020-02-27 15:29:42+00:00
Document Index: 7044353

Matched Legal Cases: ['§ 3', '§ 2', '§ 2', '§ 2', '§ 3', '§ 7', '§ 7', '§ 8', '§ 7', '§ 8', '§ 7', '§ 6', '§ 9']

131/1989 Zb. - Zákon o Zbierke zákonov - SLOV-LEX
131/1989 Zb./
Predpis bol zrušený predpisom 1/1993 Z. z.
131/1989 Zb.
Časová verzia predpisu účinná od 15.05.1991 do 31.12.1992
o Zbierke zákonov
Účelom tohto zákona je upraviť spôsob, ktorým sa v Zbierke zákonov vyhlasujú všeobecne záväzné právne predpisy (ďalej len „právne predpisy“) alebo opatrenia federálnych orgánov a medzinárodné zmluvy, ako aj ustanoviť pravidlá vydávania Zbierky zákonov.
Vyhlasovanie právnych predpisov
V Zbierke zákonov sa vyhlasujú uverejnením plného znenia:
ústavné a iné zákony Federálneho zhromaždenia a zákonné opatrenia Predsedníctva Federálneho zhromaždenia;
nariadenia vlády Československej socialistickej republiky;
právne predpisy federálnych ústredných orgánov štátnej správy a ostatných federálnych ústredných orgánov s výnimkami uvedenými v § 3; tieto právne predpisy sa označujú názvom „vyhláška“.
V Zbierke zákonov sa môžu vyhlásiť právne predpisy federálnych ústredných orgánov štátnej správy a ostatných federálnych ústredných orgánov uverejnením oznámenia o ich vydaní. Možno tak urobiť iba pri právnych predpisoch
týkajúcich sa malého počtu organizácií,
upravujúcich podrobnosti o právach a povinnostiach úzkeho okruhu osôb v pracovnoprávnych vzťahoch a sociálnom zabezpečení alebo podrobnosti o právach a povinnostiach vyplývajúcich zo služobných pomerov vojakov v činnej službe a príslušníkov ozbrojených zborov.
Právne predpisy, ktoré sa v Zbierke zákonov vyhlasujú uverejnením oznámenia o ich vydaní, sa označujú názvom „výnos“. Túto formu vyhlásenia nemožno použiť pre právne predpisy federálnych ústredných orgánov štátnej správy a ostatných federálnych ústredných orgánov, ktorými sa dopĺňajú, menia alebo zrušujú vyhlášky.
splnomocňovacie ustanovenie zákona, na ktorého základe sa výnos vydáva,
údaj o tom, ktoré právne predpisy sa výnosom dopĺňajú, menia alebo zrušujú,
údaj o tom, kedy a akým spôsobom bolo plné znenie výnosu uverejnené a na ktorých orgánoch a organizáciách musí byť výnos každému prístupný.
Ak tak ustanovuje zákon Českej národnej rady alebo zákon Slovenskej národnej rady, vyhlasujú sa v Zbierke zákonov zákony a iné právne predpisy orgánov republík.
Platnosť a účinnosť právnych predpisov
Právne predpisy uvedené v § 2 a 3 nadobúdajú platnosť dňom ich vyhlásenia v Zbierke zákonov.
Pokiaľ nie je ustanovená neskoršia účinnosť, nadobúdajú právne predpisy uvedené v § 2 a 3 účinnosť pätnástym dňom po vyhlásení. Ak to vyžaduje naliehavý všeobecný záujem, možno výnimočne ustanoviť skorší začiatok účinnosti, najskôr však dňom vyhlásenia.
Vyhlasovanie medzinárodných zmlúv a opatrení federálnych orgánov
V Zbierke zákonov sa vyhlasujú oznámenia Federálneho ministerstva zahraničných vecí o dojednaní medzinárodných zmlúv, ktorými je Československá socialistická republika viazaná, spolu s ich plným znením, oznámenia o výpovedi medzinárodných zmlúv a o iných skutočnostiach dôležitých pre ich vykonávanie, ak ide
o medzinárodné zmluvy ratifikované prezidentom Československej socialistickej republiky alebo
o iné medzinárodné zmluvy obsahujúce úpravu týkajúcu sa právneho postavenia alebo záujmov osôb a organizácií.
Plné znenie medzinárodných zmlúv uvedených v odseku 1 písm. b) sa nevyhlasuje, ak sa úprava v nich obsiahnutá týka malého počtu organizácií. V tomto prípade oznámenie Federálneho ministerstva zahraničných vecí obsahuje údaj o tom, kde je plné znenie medzinárodnej zmluvy na nahliadnutie.
Ak je podľa medzinárodnej zmluvy pre jej výklad rozhodné iné znenie než znenie v českom alebo slovenskom jazyku, obsahuje oznámenie Federálneho ministerstva zahraničných vecí údaj, kde možno nahliadnuť do znenia medzinárodnej zmluvy, ktoré je rozhodné pre jej výklad.
V Zbierke zákonov sa vyhlasujú uverejnením plného znenia alebo oznámením o ich vydaní:
opatrenia prezidenta Československej socialistickej republiky, Federálneho zhromaždenia, Predsedníctva Federálneho zhromaždenia alebo vlády Československej socialistickej republiky, ak tak ustanovuje zákon alebo ak tak rozhodnú;
opatrenia federálnych ústredných orgánov štátnej správy a ostatných federálnych ústredných orgánov, ak tak ustanovuje zákon.
Pre opatrenia uvedené v odseku 1 a pre vnútorné smernice nemožno použiť názov „vyhláška“ alebo „výnos“.
Vyhlasovanie opatrení orgánov republík
Ak tak ustanoví zákon Českej národnej rady alebo zákon Slovenskej národnej rady, vyhlasujú sa v Zbierke zákonov opatrenia orgánov republík.
Pravidlá vydávania Zbierky zákonov
Zbierka zákonov vychádza súčasne v českom vydaní a v slovenskom vydaní.
Právne predpisy uvedené v § 2, oznámenie o vydaní výnosu podľa § 3 ods. 3, oznámenia podľa § 7, prípadne plné znenie medzinárodnej zmluvy podľa § 7 ods. 1 a opatrenia federálnych orgánov podľa § 8 sa v českom vydaní Zbierky zákonov odtláčajú v českom znení a v slovenskom vydaní Zbierky zákonov v slovenskom znení; obe znenia sú rovnocenné.
Zbierka zákonov sa vydáva v postupne číslovaných čiastkach, z ktorých každá obsahuje v záhlaví označenie dňa, kedy bola rozoslaná; tento deň je dňom vyhlásenia právnych predpisov a opatrení, ktoré sú v čiastke obsiahnuté.
Čiastky Zbierky zákonov sa spravidla delia na časť, v ktorej sa vyhlasujú právne predpisy a oznámenia podľa § 7, a na časť, v ktorej sa vyhlasujú opatrenia podľa § 8.
Právne predpisy a oznámenia podľa § 7 sa opatrujú poradovými číslami. Tento číselný rad, ako aj číselný rad jednotlivých čiastok Zbierky zákonov, sa uzatvára koncom kalendárneho roka.
Tlačové chyby sa v Zbierke zákonov opravujú redakčným oznámením.
Redakciu Zbierky zákonov zabezpečuje Federálne ministerstvo vnútra, ktoré dbá na to, aby právne predpisy boli uverejňované bez prieťahov najneskôr do 30 dní od doručenia redakcii, a zodpovedá za správnosť údajov o dátumoch rozoslania jednotlivých čiastok Zbierky zákonov.
Obce sú povinné si zaobstarať aspoň jeden výtlačok Zbierky zákonov a zebezpečiť, aby bola každému prístupná.
Federálne ústredné orgány štátnej správy a ostatné Federálne ústredné orgány sú povinné zabezpečiť, aby nimi vydaný výnos bol každému prístupný odo dňa jeho vyhlásenia v Zbierke zákonov, a to tak u nich, ako aj na orgánoch a v organizáciách, ktoré sú uvedené v oznámení o vydaní výnosu.
Federálne ústredné orgány štátnej správy a ostatné federálne ústredné orgány sú povinné výnos, ktorý vydali po dni účinnosti tohto zákona, zaslať na území Československej socialistickej republiky za úhradu každému, kto o to požiada.
Federálne ministerstvo vnútra môže ustanoviť právnym predpisom podrobnosti o redakcii Zbierky zákonov, o podávaní žiadostí o uverejnenie právnych predpisov a o zabezpečovaní tlače a distribúcie Zbierky zákonov.
Právne predpisy a iné opatrenia, ktorých vydanie bolo oznámené v Zbierke zákonov do 31. decembra 1968, pokiaľ upravujú veci patriace do pôsobnosti Československej socialistickej republiky, strácajú platnosť.
§ 6 Platnosť a účinnosť právnych predpisov
§ 9 Vyhlasovanie opatrení orgánov republík
426/1990 Zb. Zákon, ktorým sa mení a dopĺňa zákon č. 131/1989 Zb. o Zbierke zákonov
Číslo: 131/1989 Zb.
Názov: Zákon o Zbierke zákonov
Dátum účinnosti od: 15.05.1991
2. 01.01.1990 - 14.11.1990
3. 15.11.1990 - 14.05.1991 426/1990 Zb.
4. 15.05.1991 - 31.12.1992 142/1991 Zb.